         ROMANIA                                                                                                        

     JUDETUL IASI                                                                                              

MUNICIPIUL PASCANI                                                                         

  CONSILIUL LOCAL                                                                             

HOTĂRÂRE
privind aprobarea 
REGULAMENTULUI DE ORGANIZARE ŞI FUNCŢIONARE 
al Cantinei de Ajutor Social Paşcani


Consiliul Local al municipiului Paşcani, judeţul Iaşi;



Având în vedere referatul nr.1043/25.01.2008 al compartimentului Resurse umane din cadrul aparatului de specialitate al primarului municipiului Paşcani;



În baza raportului de avizare emis de comisia pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor, integrare europeană, programe europene din cadrul Consiliului Local al municipiului Paşcani;



Având în vedere prevederile Legii nr. 477/2004 privind Codul de conduită a personalului contractual din autorităţile şi instituţiile publice;
                    Având în vedere prevederile Legii nr. 53/2003-Codul Muncii, modificată şi 
completată ;
                    Având în vedere prevederile Legii nr. 208/1997- privind Cantinele de ajutor social ;
                    Având în vedere prevederile Legii nr. 416/2001- privind venitul minim garantat,  modificată şi completată ;


Având în vedere prevederile art. 36, alin. (3), litera b din Legea nr. 215/2001 privind administraţia publică locală, republicată ;



În temeiul art. 45 alin. (1)din Legea nr. 215/2001 privind administraţia publică locală, republicată,
HOTĂRĂŞTE :

Art. 1  Se aprobă Regulamentul de organizare şi funcţionare 

al Cantinei de Ajutor Social Paşcani, conform Anexei nr. 1, parte integrantă din prezenta hotărâre .



Art. 2  Prezentul Regulament de organizare şi funcţionare va fi adus la cunoştinţă sub semnătură şi prelucrat cu  personalul din cadrul Cantinei de Ajutor Social Paşcani.
Art. 3   Prezenta hotărâre se comunică în copie:

· Instituţiei Prefectului judeţului Iaşi ,

· Primarului municipiului Paşcani ;

· Compartimentului Resurse umane ;

· Personalului din cadrul Cantinei de Ajutor Social Paşcani;

· Mass-media.

    PREŞEDINTE DE ŞEDINŢĂ,                                    CONTRASEMNEAZĂ,  

 CONSILIER, COJOCARU Constantin                                  SECRETAR,      

                                                                                                  ZUZAN Mircea     

Nr. 5

Din  31.01.2008  

                                                                                                                                      ANEXA 1

                                                                                                        la H.C.L. NR. 5/31.01.2008
REGULAMENTUL DE ORGANIZARE ŞI 
FUNCŢIONARE 

AL  
CANTINEI DE AJUTOR SOCIAL PAŞCANI
Conform prevederilor Legii nr. 208/1997 –Cantinele de Ajutor Social  sunt instiţutii de asistenţă socială cu personalitate juridica care îşi desfaşoară activitatea potrivit legii

în subordinea consiliilor locale.

           În conformitate cu prevederile art. 7 din Legea nr. 208/1997, Ministerul Muncii şi Protecţiei Sociale asigură cantinelor de ajutor social ,asistenţa de specialitate, sprijin şi îndrumare metodologică .

          Cantina de Ajutor Social Paşcani este unitate bugetară cu personalitate juridică cu plan propriu de cheltuieli şi este finanţată de către Primaria municipiului Paşcani din bugetul local, în conformitate cu prevederile  art. 8, al. 1 din Legea nr. 208/1997 .

          Cantina de Ajutor Social Paşcani prin atributele conferite de lege , prestează servicii

sociale gratuite sau contracost persoanelor aflate în situaţii economico-sociale sau medicale deosebite, având obligaţia de a respecta cu stricteţe  normele sanitar- veterinare

în vigoare, având în acest sens obligaţia de a avea autorizaţie de funcţionare .

          Potrivit art. 14 din Legea nr. 208/1997 organizarea, funcţionarea şi încadrarea cu personal a Cantinei de Ajutor Social  se stabilesc prin hotărâre a consiliului  local la propunerea Primarului .

         Alocaţia zilnică de hrană pentru  asistaţii sociali, potrivit legii,se stabileşte şi se indexează prin hotărâre de guvern.

         Cantinele de ajutor social,cu aprobarea Consiliului local, pot organiza gospodării anexe cu profil agroalimentar şi zootehnic, ca activităţi autofinantate pentru îmbunătăţirea

hranei asistaţilor sociali .

         Datorită structurii organizatorice limitate ,cantinele de ajutor social vor avea  asigurate asistenţă de specialitate ori de cite ori nevoile impun acest lucru în domeniu  juridic, personal, tehnic etc.din partea aparatului de specialitate  al Primarului municipiului Paşcani.

      Conform Legii nr. 208/1997 art.2 pot beneficia de serviciile cantinei de ajutor social copii în vârstă de până la 18 ani,tinerii în vârsta de până la 26 ani care urmeaza cursurile de zi  la instituţii de învaţământ şi care se află în intreţinerea acelor familii al căror  venit net mediu lunar pe o persoană în intreţinere este sub nivelul venitului net pentru  o persoană singură luat în calcul conform Legii nr. 416/2001, privind venitul minim garantat:
    -persoanele care beneficiază de prevederile Legii nr. 416/2001 sau de alte ajutoare băneşti acordate conform  legii,
     -pensionarii,
     -persoanele care au împlinit  vârsta  de pensionare şi care se află  izolate social, fără susţinători legali  şi lipsite de venituri,
     -orice alte persoane  care temporar  nu realizează  venituri – 90 zile/ an.
      Cantinele de ajutor social prestează servicii sociale  persoanelor îndreptăţite prin pregătirea şi servirea  a două mese zilnic,prinzul şi cina, în limita alocaţiei de hrană  acordate prin hotărâre  de guvern şi care de regulă se distribuie  o data pe zi  la sediul cantinei.

      Cererile pentru  prestarea serviciilor de asistenţă  socială de către  cantinele de ajutor social se aprobă de către primar, sau o persoană împuternicită de acesta conform prevederilor art. 6, alin 1. din Legea 208/1997.

     Beneficiarii de ajutor social au dreptul la serviciile  cantinei de ajutor social în baza de anchetă socială potrivit dispoziţiei primarului (art.4.,alin.3. din Legea 208/1997).
      Persoanelor care din motive  obiective rezultate din ancheta socială nu se pot deplasa la sediul cantinei li se distribuie hrana la domiciliu o dată pe zi, transportul gratuit al acesteia fiind aprobat de directorul cantinei de ajutor social (art.5.alin.2.din. Legea 208 /1997).

       Dotarea necesară  funcţionării cantinelor de ajutor social şi controlul activităţii  acesteia  se asigură de către consiliul local (art.8., alin 1.din Legea 208 /1997).

        Sponsorizările şi donaţiile în bani ori în natură facute de către persoane fizice şi juridice române sau străine  cantinelor de ajutor  social, pot fi folosite  în scopul îmbunătăţirii calităţii  serviciilor pe care le prestează.

       Persoanele asistate de către cantina de ajutor social au obligaţia  de a prezenta actele necesare ori de câte ori  conducerea cantinei prin asistentul social solicită acest lucru .

        Persoanele asistate la care în intervalul de la o anchetă socială la alta efectuată  de către  asistentul social au survenit modificări în baza materiala au obligaţia de a anunţa conducerea cantinei, în caz contrar li se va ridica dreptul de a servi masa şi vor fi obligate de a plăti contravaloarea meselor servite în cazul în care venitul pe membru de familie  în întreţinere a depăşit cuantumul prevăzut de Legea nr. 416/2001 pentru o singură persoană.

       Asistaţilor sociali care lipsesc nemotivat mai mult  de trei zile  consecutiv pentru a ridica  hrana li se va ridica dreptul de a mai primi hrană.

       Asistaţii sociali au obligatia de a respecta programul de primire a hranei ,să aibă vasele curate şi un comportament civilizat faţă de personalul care îi  deserveşte.

       Asistatii sociali  care vor veni în stare de ebrietate pentru a ridica hrana li se va lua acest drept pe termen nelimitat .

        Ridicarea hranei zilnice va fi efectuată de către  titularul de dosar.

                           COMPARTIMENTUL DE ASISTENŢĂ SOCIALĂ
         Prin activitatea pe care o desfăşoară personalul din acest compartiment va trebui să urmăreasă: 
                 -sprijinirea familiilor aflate în situaţii deosebite prin lipsa posibilităţilor  de întreţinere  sau care din cauza unor stări fizice, senzoriale sau mentale  deficitare  ca urmare a unor boli grave ,accidente ,inadaptarea la mediul social ,dobândirea unui handicap  cu reducerea sau anularea totală a capacităţii de muncă ,are nevoie de această îngrijire specială,ajutor material şi social:

                -soluţionarea situaţiilor de risc într-o anume perioadă unuia dintre membrii societăţii;

        Problematica activităţii de asistenţă socială fiind diversă asistaţii sociali au obligatia să cunoască metodele şi tehnicile de investigaţie în relaţia directă cu asistaţii şi să poată

recomanda terapia necesară. 

        În acest sens se impune: 
      -personalul din acest compartiment trebuie să fie foarte bine pregătit professional,
      -să folosească cu profesionalism şi responsabilitate informaţiile primite în legătura cu asistaţii sociali astfel încât aceştia să poată beneficia de protecţia socială stabilită prin lege,
      -sa păstreze secretul identităţii surselor şi a documentelor investigate în legătură cu asistaţii sociali,
     -să colaboreze cu organizaţiile, fundaţiile şi asociaţiile neguvernamentale a căror statute  prevăd acţiuni umanitare de asistenţă socială,
      -să contribuie la consolidarea sistemului  de asistenţă socială  asigurând-se o funcţionare corectă, operativă, eficientă,
       -să prezinte un comportament desăvârşit în realizarea anchetelor sociale în baza cărora se stabilesc drepturi la prestaţii şi servicii sociale,
       -să promoveze adevărul în relaţia directă cu asistatul social,
       -să asigure protecţia socială persoanelor asistate şi secretul asupra informaţiilor dobândite în urma investigaţiilor făcute;

       -să dovedească încrederea asistaţilor şi să nu folosească relaţiile cu aceştia pentru a obţine avantaje proprii,
       -să acţioneze în permanenţă în interesul instituţiei pe care o reprezinta în spiritul eticii profesionale,

       - asistentul social trebuie sa aibă în relaţia directă cu asistatul social  o atitudine optimistă faţă de acesta, indiferent de situaţia în care acesta se află (convingeri politice , cetăţenie şi religie) potrivit drepturilor omului şi a legislaţiei internaţionale la care ţara noastra este afiliată.

      În realizarea atribuţiilor ce revin compartimentului de asistenţă socială  personalul aferent, are obligaţia de a colabora cu toate compartimentele din cadrul cantinei de ajutor social precum şi cu omologii  care lucrează la instituţia ce ne coordonează.

      Personalul din acest compartiment are obligaţia de a respecta prevederile Legii nr. 208/1997 cu privire  la efectuarea  anchetelor sociale şi încadrarea  viitorilor asistaţi în criteriile stabilite de lege.

      În conformitate cu prevederile legale conducerea cantinei are obligaţia de a organiza cât mai judicios întreaga activitate a cantinei de ajutor social, răspunzând de integritatea patrimoniului instituţiei precum şi de buna gospodărire a fondurilor materiale şi băneşti avute la dispoziţie.Pentru realizarea la timp şi de buna calitate a atribuţiilor ce revin cantinei de ajutor social,conducerea are obligaţia de a fundamenta cât mai judicios planul de venituri şi cheltuieli la nivelul unui an calendaristic ţinându-se cont de propunerile de protecţie socială ale statului şi cu posibilităţile de acoperire pe plan local al acestui program .

      Prin sarcinile ei , conducerea  are obligaţia de a realiza structuri organizatorice  raţionale , funcţionale, echilibrate pe compartimente funcţie de volumul de lucru al salariaţilor din schema,  şi urmare  a activităţilor acestora de  a trage la răspundere pentru eventualele abateri din vina lor sau independent de ei  până la înlăturarea din colectiv.

       În activitatea cantinei, conducerea se va preocupa pentru găsirea celor mai bune condiţii, soluţii, schimburi de experienţă,în vederea realizării unei protecţii sociale

corecte cât şi grija  pentru prelungirea duratei de folosinţă a mijloacelor din dotare, reducerea la maxim a consumurilor specifice de alimente, reducerea consumului de gaze naturale, energie electrică şi termică .

      Conducerea are obligaţia de a efectua controale asupra modului cum sunt păstrate şi

folosite produsele alimentare şi nealimentare, de modul cum se realizează prestarea de servicii pentru asistaţii sociali, precum şi de felul cum se respectă aplicarea instrucţiunilor

pe linie sanitar-veterinară şi Sanepid.

      Conducerea are obligaţia de a impune celor în drept să realizeze meniuri variate, consistente cu încadrarea în alocaţia de hrană  şi  având un minim de calorii necesare organismului uman. De asemenea conducerea are obligaţia de a asigura condiţii optime pe linie securitate şi sănătate în muncă şi P.S.I. cu respectarea prevederilor legale în vigoare .

       Conducerea are obligaţia de a informa forul tutelar de problemele ce depăşesc competenţa sa, în vederea soluţionării acestora .

                          COMPARTIMENTUL    ADMINISTRATIV

       Conducerea  compartimentului administrativ ( administratorul) are în principal următoarele atribuţii :

· să realize meniurile zilnice cu respectarea reţetarelor şi asigurarea minimului de calorii,
· să urmărească optimizarea transporturilor în vederea economisirii de combustibil,
· să urmărească păstrarea curăţeniei în incinta şi exteriorul unităţii, urmărind în acelaşi timp optimizarea consumului de materiale de curăţenie în vederea economisirii acestora,
· verifică zilnic prezenţa asistaţilor şi propune măsurile necesare în cazul în care apar unele nereguli,
· verificarea ori de cite ori este necesar a termenelor de valabilitate a produselor din stoc şi luarea măsurilor ce se impun în acest sens.

       Conducerea compartimentului administrativ are obligaţia de respecta tehnica de        pregătire a hranei  pentru asistaţii sociali,evidenţierea tuturor pierderilor  rezultate prin

prelucrare a produselor alimentare precum şi colaborarea  cu celelalte compartimente

ale cantinei .

                     COMPARTIMENTUL FINANCIAR – CONTABIL

      Activitatea  compartimentului financiar-contabil din cadrul Cantinei de Ajutor social, ca principal compartiment al instituţiei va fi axat pe înregistrarea evidenţei zilnice a tuturor cheltuielilor efectuate pentru buna desfăşurare a cantinei,evidenţa conturilor bancare (cont curent,sume alocate de ordonatorul principal de credite pentru cheltuielile materiale, de personal şi de capital),întocmirea actelor privind controlul salariilor,  consumul de gaze naturale , energie electrică şi termică, apă-canal, etc.,întocmeşte dările de seamă statistice(lunare ,trimestriale,anuale),întocmeşte planul de venituri şi cheltuieli , verifică  economicitatea  şi oportunitatea actelor necesare reparaţiilor curente , aplicarea vizei de control  financiar-preventiv, gestionarea tuturor bunurilor,evidenţa casărilor, realizează circuitul documentelor şi păstrarea acestora, informatizarea în domeniul financiar-contabil, organizarea activităţii de inventariere a patrimoniului ,valorificarea inventarierii conform legislaţiei in vigoare, relaţii de colaborare cu ordonatorul principal de credite şi unităţile bancare ce deservesc cantina de ajutor social, propune conducerii statul de funcţii, realizează buna funcţionare între compartimentele cantinei în vederea prevenirii apariţiei unor debite.


Annual, odata cu aprobarea contului de executie bugetara,  Compartimentul financiar-contabil va intocmi si prezenta Consiliului local,  un raport privind activitatea  desfasurata  in anul   precedent.

                                        DISPOZIŢII   FINALE

Privita ca un întreg, Cantina de ajutor social va trebui să aibă relaţii funcţionale cu toate compartimentele din cadrul acesteia precum şi cu celelalte societăţi comerciale

şi instituţii publice  cu care intră în contact în îndeplinirea atribuţiilor ce îi revin .

Trebuie avute în vedere şi problemele legate de respectarea legislaţiei în domeniu cu privire la prescripţiile sanitar-veterinare prevenindu-se eventualele îmbolnăviri, apărarea patrimoniului, fiind mereu în slujba persoanelor care la un moment dat sunt în situaţii critice din punct de vedere material şi medical.

Prezentul regulament se completează cu orice alte prevederi cuprinse în legislaţie, care privesc probleme de organizare,sarcini şi atribuţii noi pentru personalul Cantinei de ajutor social.
Regulamentul de Organizare şi Funcţionare se reactualizează ca urmare a modificării organigramei Cantinei de ajutor social sau ori de căte ori se impune.  

